पाएं अपने शहर की ताज़ा ख़बरें और फ्री ई-पेपरडाउनलोड करें
बांदीकुई बिना वजह घूमने वाले 18 जनों को क्वारेंटाइन करने से सोमवार को शहर में हडकंप रहा। मंगलवार सुबह बाजार में भीड़ कम रही। इस दौरान कुछ युवक बिना वजह बाजार आए तो पुलिस ने उन्हें मुर्गा बनाकर उठक-बैठक कराई और हिदादत देकर छोड़ दिया। शाम को बिना वजह घूमने पर 6 जनों खेमचंद बैरवा, रवि कुमार बैरवा, लालाराम सैनी, सुमेर सैनी, रविशंकर सैनी, संजय बैरवा को पकड़कर क्वॉरेंटाइन सेंटर भेज दिया। सरकार के बिना वजह घूमने वाले लोगों को क्वारेंटाइन करने के निर्देश के बाद पुलिस ने इसकी पालना में शहर में बाजार व गली माेहल्लों में राउंड लेना शुरू कर दिया।
शहर के आगरा रेलवे फाटक के पास कुछ युवक बिना वजह घूमते हुए मिले। पुलिस ने सभी को पकड़कर मुर्गा बनाकर बाजार में उठक-बैठक करवाई। इनका वीडियो भी सोशल मीडिया पर वायरल हो गया। थाना प्रभारी राजेंद्र मीणा ने बताया कि जिन 18 लोगों को क्वारेंटाइन किया, उन सभी के कोरोना जांच के सैंपल लिए गए। आगे भी कार्रवाई जारी रहेगी। उन्होंने बताया कि सोमवार को मास्क नहीं लगाने पर 20 जनों के खिलाफ व 20 से अधिक वाहनों के खिलाफ कार्रवाई की गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn